**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETO**

 **POSĖDŽIO PROTOKOLAS**

2020-10-21 Nr. TAR-90

Posėdis vyko 2020-10-15. Pradžia 15.00 val.

Posėdžio pirmininkė – Laima Juknienė.

Posėdžio sekretorė – Marija Petrulienė.

2. SVARSTYTA. Klaipėdos miesto savivaldybės tarybos 2020 m. vasario 27 d. sprendimo Nr. T2-27 „Dėl Klaipėdos miesto savivaldybės 2020 metų biudžeto patvirtinimo“ pakeitimas.

Pranešėja K. Petraitienė teigė, kad teikiamu sprendimo projektu siūloma keisti Klaipėdos miesto savivaldybės tarybos 2020 m. vasario 27 d. sprendimą Nr. T2-27 „Dėl Klaipėdos miesto savivaldybės 2020 metų biudžeto patvirtinimo“, siekiant padidinti biudžetą dėl dotacijų skyrimo Savivaldybei, taip pat patikslinti biudžeto pajamas ir asignavimus iš pajamų įmokų bei ES finansinės paramos ir bendrojo finansavimo lėšų bei keisti asignavimus, nekeičiant bendros asignavimų apimties, pagal ekonominę klasifikaciją ir tarp vykdomų programų, atsižvelgiant į SVP pakeitimo projektą ir Savivaldybės administracijos pateiktas paraiškas. Šiuo sprendimo projektu biudžeto pajamas siūloma padidinti 2485,5 tūkst. Eur. Pakomentavo skirtumus pagal programas ir atsakė į komiteto narių pateiktus klausimus.

N. Puteikienė pasikartojo, kad yra nepanaudotų komunalinėms reikmėms lėšų (5000 eurų), tad siūlė tikslingai ir efektyviai jas panaudoti perskirstant ir didinat Žvejų rūmų Meno kolektyvų vadovų darbo užmokestį, bei nepanaudotų nemokamų renginių skaičių leisti suteikiant patalpas nemokamai naudoti bendruomenių ar NVO renginiams.

E. Deltuvaitė teigė, kad darbo užmokestis skaičiuojamas pagal nustatytą tvarką, reikėtų kalbėti su Žvejų rūmų administracija dėl galimybės didinti darbo užmokestį Meno kolektyvų vadovams ir Savivaldybės administracijos Planavimo ir analizės skyriumi. Patvirtinta tvarka dėl nemokamų renginių yra nustatyta, pažymi, kad nemokamų salių skaičius nėra išnaudotas.

L. Juknienė siūlė balsavimu apsispręsti dėl sprendimo projekto (BALSUOTA: už – 7 (L. Juknienė, J. Simonavičiūtė, R. Didžiokas, R. Idzelevičius, A. Cesiulis, E. Kvederis, N. Puteikienė), susilaikė – 0, prieš – 0). Sprendimo projektui pritarė, bendru sutarimu.

L. Juknienė siūlė balsavimu apsispręsti dėl siūlymo nemažinti Kultūros programoje nepanaudotų komunalinėms reikmėms 5 tūkst. Eur sumos, paliekant ją Kultūros programoje (BALSUOTA: už – 7 (L. Juknienė, J. Simonavičiūtė, R. Didžiokas, R. Idzelevičius, A. Cesiulis, E. Kvederis, N. Puteikienė), susilaikė – 0, prieš – 0). Siūlymui pritarė.

NUTARTA:

2.1. Pritarti sprendimo projektui;

2.2. Nemažinti Kultūros programoje nepanaudotų komunalinėms reikmėms 5 tūkst. Eur sumos, paliekant ją Kultūros programoje.

Posėdžio pirmininkė Laima Juknienė

Posėdžio sekretorė Marija Petrulienė